5 от Регламент (ЕС) No 1151/2012 не е спазено.
 (13)
 Като втори мотив за възражение Словакия твърди, че наименованието на продукта „Pražská šunka“ трябва да се счита за родов термин, т.е. че то се е превърнало в общо наименование на продукта в ЕС. Това личи от броя на възраженията срещу регистрацията на наименованието — фактът, че едно и също наименование се използва за предлагане на пазара на един и същ или сходен продукт в много държави, показва, че то е родово име.
 (14)
 Третият мотив за възражение от страна на Словакия е, че предложеното за регистрация наименование е законно, известно и икономически значимо за сходни селскостопански продукти или храни в Словакия. Словашкият потребител познава и купува „Pražská šunka“ като топлинно обработен продукт в полиамидни обвивки. Продуктът „Pražská šunka“ във варианта без кост, както е описан в предложението, е непознат за словашките потребители. Според информацията, предоставена от отделни производители в Словашката република, понастоящем се произвеждат най-малко 1 208 t „Pražská šunka“ годишно. За словашките производители адаптирането или преименуването на продукта би довело до значителна загуба на приходи, главно защото ще доведе до рязко повишаване на цената с 45 — 92 % в зависимост от вида и категорията на качество. В продуктовата спецификация на ХТСХ „Pražská šunka“ за всичките три разновидности се предвижда месото да бъде с минимално съдържание на чисти мускулни белтъчини 16 % тегл., докато в Словакия този процентен дял може да е по-малък. Съгласно словашкото законодателство „Pražská šunka“ може да се предлага на пазара в три различни категории шунка в зависимост от различните процентни дялове на минималното тегловно съдържание на чисти мускулни белтъчини: специална шунка (16 %), шунка с екстра качество (13 %) и стандартна шунка (10 %). Следователно шунката с екстра качество и стандартната шунка вече не биха могли да се предлагат на пазара в Словакия с регистрираното наименование. Освен това ценово повишение, като загуба на приходи следва да се отчетат и разходите за закупуване на калъпи за производството на „Pražská šunka“ без кост“, тъй като в Словакия не се използва тази технология при производството на „Pražská šunka“ (използват се полиамидни обвивки). Тази покупка би включвала разход в размер на 70 EUR/единица при шунка с тегло около 5 kg, т.е. 14 000 EUR за производството на 1 t готов продукт. По същия начин формоването на „Pražská šunka“ с помощта на фолио, за разлика от производството в полиамидни обвивки, също би довело до повишени разходи за закупуване на фолио и ръчен труд, възлизащи общо на най-малко 50 EUR/t готов продукт.
 (15)
 Освен това трима словашки производители са притежатели на търговски марки за „Pražská šunka“ и тяхното използване ще бъде застрашено.
 (16)
 В допълнение към горните съображения Словакия предложи, ако независимо от представените твърдения Комисията реши да регистрира наименованието, да се вземе предвид член 18, параграф 3 от Регламент (ЕС) No 1151/2012, като се предвиди наименованието „Pražská šunka“ да се придружава от обозначението „приготвена в съответствие с традициите на Чешката република“. Като друга възможност същото наименование би могло да се промени на „Traditional Pražská šunka“.
 (17)
 Комисията извърши оценка на